31990D0013
L 008/70
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 декември 1989 година
относно процедурата, която трябва да бъде следвана за изменение или допълнение на списъците на предприятия, одобрени в трети страни за внос на прясно месо в Общността
(90/13/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине, и на прясно месо (1), последно изменена с Директива 89/227/ЕИО (2), и по-специално член 4, параграф 1 от нея,
като има предвид, че Комисията следва да определи подробни правила за прилагането на процедурата, която трябва да се следва при изменението или допълнението на списъците на предприятия, предвидени в член 4 от Директива 72/462/ЕИО;
като има предвид, че броят на предприятията в горепосочените списъци нараства; като има предвид, че като следствие решенията, които трябва да бъдат приети по отношение на тях с оглед на резултатите от проведените инспекции съгласно член 5 от Директива 72/462/ЕИО, са все повече; като има предвид, че в хода на дадена нова процедура следва да избягва излишна формалност, като същевременно се гарантира съответствие със стандартите на Общността;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТ РЕШЕНИЕ:
Член 1
Настоящото решение установява подробни правила за прилагането на процедурата, предвидена в член 4, параграф 1, второ изречение от Директива 72/462/ЕИО, когато списъците на предприятия, одобрени за вноса на прясно месо в Общността, трябва да бъдат изменени или допълнени.
Член 2
Комисията информира държавите-членки за резултатите от проведените инспекции съгласно член 5 от Директива 72/462/ЕИО и за предложените изменения и допълнения към списъците.
Резултатите се оповестяват писмено. По изключение тази информация може да бъде съобщавана устно, при условие че се издава писмено потвърждение в рамките на 24 часа.
Член 3
1. Държавите-членки разполагат с максимален срок от една седмица, считано от датата на получаване на информацията, посочена в член 2, от техните постоянни представителства, през който могат да направят забележките си; в спешни случаи Комисията може да намали този период на 48 часа.
2. Комисията взима предвид забележките, направени от държавите-членки, по-специално онези относно резултатите от техните проверки при вноса, и информира съответната държава-членка за предложеното действие с оглед на тези забележки преди приемането на каквото и да е решение.
3. Приемането на решението, посочено в член 4, параграф 1, второ изречение от Директива 72/462/ЕИО, се осъществява в края на срока, предвиден в параграф 1.
Член 4
1. При възникване на затруднения се сезира Постоянният ветеринарен комитет в съответствие с процедурата, предвидена в член 29 от Директива 72/462/ЕИО.
2. Държавите-членки са редовно информирани от Комисията по време на заседанията на Постоянния ветеринарен комитет относно положението в трети страни, включително по отношение на контрола на остатъчни вещества и на ветеринарно-санитарния контрол, и на планираните в тази връзка задачи.
Член 5
Адресати на настоящото решение са държавите-членки.
Съставено в Брюксел на 20 декември 1989 година.